OzLabs/hebrew-wiki-articles huggingface dataset:
דייוויד קרוסבי

דייוויד ואן קורטלנד קרוסבי (באנגלית: David Van Cortlandt Crosby; 14 באוגוסט 1941 – 18 בינואר 2023) היה זמר-יוצר רוק ופולק אמריקאי. ידוע בשל חברותו בלהקות קרוסבי, סטילס, נאש ויאנג והבירדס.

== ביוגרפיה ==
קרוסבי נולד ב-14 באוגוסט 1941 בלוס אנג'לס, קליפורניה, ארצות הברית. אביו הוא צלם זוכה פרס האוסקר פלויד קרוסבי. כשקרוסבי היה בן 19, הוריו התגרשו.

== קריירה ==
בתחילת שנות ה-60 נדד קרוסבי ברחבי ארצות הברית והגיע לשיקגו. הצטרף ללהקת הבירדס בשנת 1964 והופיע בחמשת האלבומים הראשונים של הלהקה. בשנת 1967 החל לעבוד עם להקת באפלו ספרינגפילד. בתקופה זו עזב את הבירדס לאחר חילוקי דעות רבים.

בשנת 1968 הקים את להקת "קרוסבי, סטילס ונאש" עם המוזיקאים גרהאם נאש וסטיבן סטילס.

במהלך שנות ה-70 הלהקה הוציאה כ-3 אלבומי זהב.

במהלך שנות ה-80 וה-90 עבד בשיתוף פעולה עם המוזיקאי פיל קולינס.

== פרסים והוקרה ==
* 1969 פרס גראמי עם להקת CSN
* חבר פעמיים בהיכל התהילה של הרוק אנד רול, בזכות עבודתו בלהקות הבירדס ו-CSN.

== חיים אישיים ==
בשנת 1982 ישב כמספר חודשים בכלא במדינת טקסס בגין עבירות סמים ונשק. בשנת 1985 נעצר בגין נהיגה ושיכרות והחזקת נשק באופן לא חוקי. בשנת 2004 נעצר בגין עבירות דומות.

קרוסבי נודע בעמדותיו הפוליטיות, התנגד למלחמת וייטנאם, לנשיא ארצות הברית דונלד טראמפ, והחזיק בעמדות פציפיסטיות, אף על פי שהגן על הזכות לשאת נשק.

במותו הותיר את אשתו ג'ן ובנו ג'אנגו. בנוסף קרוסבי תרם פעמיים זרע לזמרת מליסה אתרידג' ולזוגתה והיה אביהם הביולוגי של ביילי, והבן בקט, שנפטר בגיל 21 בשנת 2020, בגלל התמכרות לסמים.

== קישורים חיצוניים ==

* 

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:זמרי רוק אמריקאים
קטגוריה:זמרים-יוצרים אמריקאים
קטגוריה:מוזיקאים אמריקאים
קטגוריה:גיטריסטי רוק
קטגוריה:חברי היכל התהילה של הרוק אנד רול
קטגוריה:גיטריסטים אמריקאים
קטגוריה:אמריקאים שנולדו ב-1941
קטגוריה:אמריקאים שנפטרו ב-2023
רישוד סובירוב

רישוד רשידוביץ' סובירוב (באוזבקית: Rishod Rashidovich Sobirov; נולד ב-11 בספטמבר 1986) הוא ג'ודוקא אוזבקי, זוכה שלוש מדליות ארד אולימפיות ופעמיים אלוף העולם.

==קריירה==
המדליה הראשונה בה זכה בקריירה המקצועית הייתה באליפות אסיה בשנת 2007 שנערכה בכווית סיטי, אז זכה במדליית הכסף.

בשנת 2008 הוא השתתף באולימפיאדת בייג'ינג וזכה במדליית הארד. סובירוב הגיע עד לשלב רבע הגמר בו הפסיד לצ'ה מין-הו הדרום-קוריאני ונשר לקרבות בית הניחומים. הוא הצליח להגיע לקרב על מדליית הארד וניצח את דימיטרי דראז'ן הצרפתי. שנה לאחר מכן הוא זכה במדליית ארד באליפות אסיה.

באליפות העולם בשנת 2010 שנערכה בטוקיו, סובירוב זכה במדליית הזהב לאחר שניצח בחצי הגמר את בסלאן מודראנוב הרוסי ובגמר את גאורגי זנטראיה האוקראיני לאחר ריתוק מוצלח שהעניק לו איפון. באותה השנה הוא השתתף במשחקי אסיה שנערכו בגואנגג'ואו וזכה במדליית הזהב לאחר ניצחון בגמר על הירואקי היראוקה היפני.

באליפות העולם בשנת 2011 שנערכה בפריז, סובירוב שוב זכה בתואר. בשמינית הגמר הוא ניצח את פליפה קיטדאי הברזילאי, ברבע הגמר הוא ניצח את איגר מושקייב האזרי ובחצי הגמר ניצח את קים וון-ג'ין הקוריאני כאשר קיבל ניקוד ווזארי שניות בודדות לסיום הקרב. בגמר ניצח את הירואקי היראוקה היפני כאשר ביצע תרגיל שהעניק לו ווזארי כעשר שניות לסיום הקרב. באותה השנה הוא גם זכה בגראנד סלאם פריז, גראנד סלאם מוסקבה ובטורניר המאסטרס היוקרתי.

באולימפיאדת לונדון 2012, סובירוב שוב זכה במדליית הארד. ברבע הגמר הוא ניצח את פליפה קיטדאי הברזילאי, בחצי הגמר הפסיד לארסן גלסטיאן הרוסי ונשר לקרב על הארד בו ניצח את סופיאן מילו הצרפתי.

באליפות העולם בשנת 2015 שנערכה באסטנה, סובירוב התחרה בקטגוריית המשקל עד 66 ק"ג וזכה במדליית הארד. בשמינית הגמר הוא ניצח את אלוף העולם המכהן מסאשי אבינומה היפני בתוך דקה וחצי, אך ברבע הגמר הפסיד לאן באול הדרום-קוריאני ונשר לקרבות בית הניחומים. סובירוב ניצח את אליו ורדה האיטלקי ועלה לקרב על מדליית הארד בו גבר על ילדוס זומאקנוב הקזחי.

באולימפיאדת ריו דה ז'ניירו בשנת 2016, סובירוב זכה במדליית הארד בפעם השלישית ברציפות, הפעם בקטגוריית המשקל עד 66 ק"ג. סובירוב הגיע עד רבע הגמר אחרי ניצחון על ג'יימי מאטה והפסיד לאן באול הדרום-קוריאני, אך לאחר שניצח את וונדר מתיאו מההרפובליקה הדומיניקנית בקרבות בית הניחומים, הוא הגיע לקרב על מדליית הארד שם ניצח באיפון את אדריאן גומבוץ הסלובני כאשר הצליח להכניע אותו עם תרגיל חניקה.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2009
| גראנד פרי
| המבורג
| 
|-
| 2010
| מאסטרס
| סוואן
| 
|-
| 2010
| גראנד פרי
| תוניס
| 
|-
| 2010
| גראנד סלאם
| מוסקבה
| 
|-
| 2011
| מאסטרס
| באקו
| 
|-
| 2011
| גראנד סלאם
| פריז
| 
|-
| 2011
| גראנד סלאם
| מוסקבה
| 
|-
| 2012
| גראנד סלאם
| פריז
| 
|-
| 2014
| גראנד פרי
| טשקנט
| 
|-
| 2015
| גראנד פרי
| סמסון
| 
|}

==קישורים חיצוניים==

==הערות שוליים==

קטגוריה:ספורטאים אוזבקים
קטגוריה:אלופי עולם בג'ודו
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת ריו דה ז'ניירו (2016)
קטגוריה:ילידי 1986
העיר החופשית דנציג (הנפוליאונית)

העיר החופשית דנציג (בצרפתית: Ville Libre de Dantzig; בגרמנית: Freie Stadt Danzig; בפולנית: Wolne Miasto Gdańsk) או רפובליקת דנציג (בצרפתית: République de Dantzig; בגרמנית: Republik Danzig) הוא השם שניתן לממשל בעיר גדנסק (בגרמנית, דנציג) בתקופת נפוליאון.

==היסטוריה==
העיר החופשית דנציג הייתה עיר-מדינה עצמאית למחצה שייסד הקיסר הצרפתי נפוליאון במהלך המלחמות הנפוליאוניות. בין 9 בספטמבר 1807 ועד ל-22 בינואר 1813 נהנתה העיר משלטון אוטונומי, שהשתרע על העיר דנציג עצמה, שפך הנהר ויסלה וחצי האי הל. 

לאחר קונגרס וינה בשנת 1815, סופח שטח זה לפרוסיה, והפך לבירת המחוז מערב פרוסיה. האוטונומיה ממנה נהנו תושבי העיר אבדה.

==לאחר מכן==
עם תום מלחמת העולם הראשונה, זכתה פולין שוב בעצמאות, אולם חבר הלאומים החליט על הקמת העיר החופשית דנציג מחדש. בשנת 1939 דרשה גרמניה הנאצית את סיפוחה של דנציג לרייך השלישי, ומשסירבה פולין, פלשו הגרמנים לפולין, ובכך פרצה מלחמת העולם השנייה.

==ראו גם==
* העיר החופשית דנציג

==קישורים חיצוניים==

דנציג
דנציג
דנציג
דנציג
דנציג
דנציג
מרטין אלאניס

דייגו מרטין אלאניס אווילה (בספרדית: Diego Martín Alaniz Ávila; נולד ב-19 בפברואר 1993) הוא כדורגלן אורוגוואי המשחק במאנטה בעמדת הקיצוני.

==קריירה==
אלאניס התחיל את הקריירה שלו בקבוצת הנוער של דפנסור ספורטינג. בספטמבר אלאניס הושאל לחובנטוד על מנת לצבור דקות משחק. ב-15 באוקטובר, אלאניס ערך את הופעת הבכורה שלו בקבוצה בניצחון 0-1 נגד ויז'ה תרסה. שני משחקים לאחר מכן, הבקיע את שער הבכורה שלו בקריירה במשחק בליגה נגד טאקוארמבו.

בינואר חתם בריבר פלייט האורוגוואית. ב-24 במרץ 2013 אלאניס ערך את הופעת הבכורה שלו בקבוצה בהפסד 4-2 לליברפול.

ביולי אלאניס הושאל למונרקס מורליה מליגת העל המקסיקנית. בהמשך, אלאניס הושאל גם לארחנטינוס ג'וניורס ושאפקואנסה.

ביולי חתם בויז'ה אספניולה וכעבור שבוע הושאל לריאל אוביידו, התחנה הראשונה שלו באירופה. בינואר הושאל לראסינג קלוב דה מונטווידאו.

ב-21 במרץ 2017 אלאניס חתם בגואיאקיל סיטי מליגת העל האקוודורית, ממנה הושאל לליברפול האורוגוואית.

ב-18 ביולי 2018 אלאניס חתם בהפועל רעננה מליגת העל עד סיום העונה, עם אופציה לשלוש עונות.

בינואר , חתם בדלפין.

ב-27 בינואר 2021, אלאניס חתם במאנטה.

==קישורים חיצוניים==

==הערות שוליים==

קטגוריה:קשרי כדורגל אורוגוואים
קטגוריה:חלוצי כדורגל אורוגוואים
קטגוריה:כדורגלנים אורוגוואים
קטגוריה:כדורגלני דפנסור ספורטינג
קטגוריה:כדורגלני מונרקס מורליה
קטגוריה:כדורגלני ריבר פלייט (אורוגוואי)
קטגוריה:כדורגלני ארחנטינוס ג'וניורס
קטגוריה:כדורגלני שאפקואנסה
קטגוריה:כדורגלני ריאל אוביידו
קטגוריה:כדורגלני ראסינג מונטווידאו
קטגוריה:כדורגלני ליברפול מונטווידאו
קטגוריה:כדורגלני הפועל רעננה
קטגוריה:כדורגלנים זרים בישראל
קטגוריה:ספורטאים אורוגוואים במקסיקו
קטגוריה:ספורטאים אורוגוואים בארגנטינה
קטגוריה:ספורטאים זרים בברזיל
קטגוריה:ספורטאים אורוגוואים בספרד
קטגוריה:ספורטאים אורוגוואים באקוודור
קטגוריה:ספורטאים אורוגוואים בישראל
קטגוריה:ספורטאים זרים בבוליביה
קטגוריה:אורוגוואים שנולדו ב-1993
צחי לב

צחי לב (נולד ב-21 בינואר 1972) הוא שחקן תיאטרון וטלוויזיה ישראלי.

==ביוגרפיה==
צחי לב נולד בטירת כרמל. בגיל ארבע החל להופיע באירועים יחד עם להקה מקומית. בשנת 1979, כשהיה בן שבע השתתף בפסטיבל שירי הילדים "פסטיזמר" יחד עם נירה רבינוביץ' בשיר "פאפא פופאי", שזכה במקום הראשון. בשנת 1979 הופיע בטלוויזיה החינוכית הישראלית בתוכנית "מה פתאום?". מגיל 12 עד גיל 16 היה חבר בלהקת הנוער של טירת כרמל "להקת הצברים".

בשנת 1990 התגייס לצה"ל ללהקת פיקוד דרום. לאחר שירותו הצבאי עבד בבית מלון באילת, כחלק מצוות הבידור.
בשנת 1998 התקבל למחזמר "ישראל חוגגת חמישים", בהשתתפות 50 זמרים, רקדנים ומוזיקאים מישראל, שהופיעו ב-11 ערים בגרמניה לכבוד שנת ה-50 למדינת ישראל.

לב המשיך ללמוד בסל"ה - הסטודיו לאמנויות התיאטרון מיסודו של יורם לוינשטיין, אותם סיים בהצטיינות.

הופיע בפרסומות בטלוויזיה, לגופים כגון "גולף אנד קו", "שטראוס גרופ", "נביעות", "מפעל הפיס" ועוד.

לב מגלם את "הדודה נזימה", דמות המבוססת על סבתו, במופע יחיד הנערך באירועים פרטיים.<ref></ref>

בשנים 2015–2020 שיחק בסדרה הקומית "שנות ה-80" שיחק בתפקיד "סיני", חתנו של פרוספר, המרבה לקלל בעיראקית יהודית.

בתיאטרון פרינג' הפיק והשתתף בהצגות "החדר" ו"החגיגה" של הרולד פינטר, בהצגה "אדמונד" של דייוויד מאמט. במסגרת לימודיו בסל"ה, השתתף בהצגה "הם יורים גם בסוסים", על פי ספרו של הוראס מקוי.

לב הוא בעל חברת הפקות אירועים למגזר העסקי. הוא נשוי, ואב לשני בנים ובת.

==קישורים חיצוניים==

* [https://www.kotler.co.il/clients/צחי-לב צחי לב], באתר "קוטלר כרמון - ייצוג וניהול אמנים ויוצרים"

==הערות שוליים==

קטגוריה:בדרנים ישראלים
קטגוריה:חברי להקת פיקוד הדרום
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1972
יחסי בלגיה–פקיסטן

יחסי בלגיה–פקיסטן הם היחסים הדיפלומטיים הרשמיים שבין ממלכת בלגיה לבין הרפובליקה האסלאמית של פקיסטן.

== יחסים כלכליים ==
בלגיה היא המייבאת השישית בגודלה באירופה של טובין פקיסטני, והסחר הבילטרלי בין שתי המדינות עובר בדרך כלל את הסכום 600 מיליון דולר אמריקאי. במהלך השיטפונות בפקיסטן ב-2010 שלחה בלגיה לפקיסטן עזרה ומשלחת הצלה בשווי 4.6 מיליון אירו.

== פקיסטנים בבלגיה ==
בלגיה היא ביתם של 19,247 תושבים ילידי פקיסטן לפי מפקד האוכלוסין של שנת 2012. בשנת 2007 היו זכאים לאזרחות בלגית 666 פקיסטנים, יותר מכל מדינה דרום אסייתית אחרת.

== ביקורים בילטרליים ==
בלגיה היא מדינה חשובה לפקיסטן במסגרת האסטרטגיה שלה ליחסים דיפלומטיים באירופה כאשר העיר בריסל, בירתה, היא מושב האיחוד האירופי וברית נאט"ו, ארגונים המנהלים ברית קרובה וחשובה לפקיסטן במסגרת מדיניות החוץ שלה. פקיסטן לחצה על ממשלת בלגיה על מנת להשיג את תמיכתה בהסכם הסחר החופשי עם האיחוד האירופי, בהתחשב בכך שהיא מרכז הפוליטיקה האירופית.

נשיא פקיסטן, פרבז מושארף, ביקר בבלגיה במהלך טיולו באירופה בינואר 2008, טיול שכלל ארבע מדינות: בלגיה, צרפת, הממלכה המאוחדת ושוודיה. במהלך שהותו בבריסל פגש הנשיא את ראש ממשלת בלגיה ואלו שוחחו שיחות משמעותיות בנוגע להמשך יחסי הביטחון והסחר של שתי המדינות.

== ייצוג ==
* בלגיה מיוצגת בפקיסטן בדרג השגרירות באמצעות שגרירות רשמית שהיא מחזיקה באסלאמבאד, בירת המדינה. בלגיה מיוצגת בפקיסטן גם בדרג הקונסולרי באמצעות שתי קונסוליות שהיא מחזיקה בערים: קראצ'י, ולאהור.
* פקיסטן מיוצגת בבלגיה בדרג השגרירות באמצעות שגרירות רשמית שהיא מחזיקה בבריסל, בירת המדינה. פקיסטן מיוצגת בבלגיה גם בדרג הקונסולרי באמצעות קונסוליה רשמית שהיא מחזיקה בעיר גנט.

== הערות שוליים ==
יחסי קנדה–קניה

יחסי קנדה–קניה הם יחסי החוץ שבין קנדה לבין רפובליקת קניה. שתי המדינות כוננו יחסים דיפלומטיים בשנת 1963, בעקבות הכרזת עצמאותה של קניה. קנדה מחזיקה נציבות עליונה בניירובי. קניה מחזיקה נציבות עליונה באוטווה. שתי המדינות חברות מלאות בחבר העמים הבריטי.

קנדה וקניה נהנות מיחסים לבביים המבוססים על אינטרסים משותפים, שיתופי פעולה ודיאלוג פוליטי שמתמקד בעיקר בהפחתת העוני, הצמיחה כלכלית, העצמת נשים ונערות, תמיכה בפליטים, ביטחון ויציבות ביטחונית כללית. קניה מארחת את מרכז ההדרכה הבינלאומי לתמיכה (IPCTC) בניירובי מאז שנת 2009, אשר נהנה מהתמיכה הקנדית. בנוסף, קניה הייתה חברה בתוכנית ההכשרה הצבאית של קנדה מאז 1970, יחד עם מאות קצינים קנים שהוכשרו עד כה.

== היסטוריה ==
בשנת 1989, קנדים סומלים פרצו במחאה לצד הנציבות העליונה של קניה באוטווה על חקיקת חוק חדש המחייב רישום של כל הסומלים האתניים בקניה. נשיא קניה, דניאל אראפ מוי, האשים את ממשלת קנדה באישור המחאה ודרש התנצלות על כך. מחאות נוספות פרצו מחוץ לנציבות העליונה וכן בערים נוספות. לאחר שבועיים, מוי גירש את הנציב העליון בקנדה.

בשנת 2008, ממשלת קנדה התחייבה לספק לקניה סיוע בשווי מיליון דולר, לאחר הבחירות לנשיאות בקניה שבהם זכה מוואי קיבאקי. בשנים 2016–2017, קנדה העניקה סיוע בשווי 74 מיליון דולר אמריקאי לקניה. הסיוע הקנדי מתמקד בעיקר ביצירת הזדמנויות כלכליות לאוכלוסיות עניות ופגיעות, שיפור הנגישות לטיפולים רפואיים לאמהות ולילדים, מתן סביבת למידה לילדים ונערים (בעיקר בנות) וכן פיתוח הממשל בקניה.

== יחסים כלכליים ==
{| class="wikitable" style="text-align: center;" width="650"
! colspan="3" |נתוני הסחר בין קנדה לבין קניה (באלפי דולר אמריקאי)
|-
!שנה
!ייצוא מקנדה
!ייבוא לקנדה
|-
|2013
|110,248
|22,637
|-
|2014
|123,803
|28,310
|-
|2015
|93,052
|30,823
|-
|2016
|110,028
|32,296
|-
|2017
|141,716
|34,535
|}

== קישורים חיצוניים ==
* [http://www.canadainternational.gc.ca/kenya/bilateral_relations_bilaterales/canada_kenya.aspx?lang=eng יחסי המדינות, באתר הנציבות העליונה הקנדית בניירובי]

== הערות שוליים ==
OverDrive (חברה)

OverDrive (בשמה המלא: ) היא חברה אמריקאית להפצת תוכן דיגיטלי: ספרים אלקטרוניים, ספרים קוליים, מוזיקה וכותרי וידאו.

החברה מספקת אבטחת תוכן, ניהול זכויות יוצרים דיגיטליות ושירותי גישה והורדה עבור חברות הוצאה לאור, ספריות ציבוריות, בתי ספר וכדומה. החברה נוסדה ב-1986 ומטה החברה שוכן לאורך כל שנות פעילותה בקליבלנד, אוהיו. שירותי החברה זמינים ברחבי העולם כולו.

קטלוג החברה מכיל למעלה מ-2,000,000 כותרים מלמעלה מ-5,000 מו"לים.

בשנת 2015 היא נרכשה על ידי Rakuten.

==קישורים חיצוניים==
* 

* [https://telaviv.libraryreserve.com/10/50/iw/Help.htm אתר הספריות הציבוריות בישראל] המבוסס על OverDrive (כולל הדרכה בעברית)

קטגוריה:רשתות שיווק אמריקאיות
קטגוריה:חברות תוכנה אמריקאיות
אגם סימקו

אגם סימקו (באנגלית: lake Simcoe) הוא אגם בדרום אונטריו, קנדה. סימקו הוא האגם הרביעי בגודלו שממוקם במלואו במחוז, אחרי אגם סול (Lac Sul), אגם ניפיגון (lake Nipigon), ואגם ניפיסינג (lake Nipissing). והוא חלק ממערכת הימות הגדולות.

במאה ה-17 האגם נקרא בשם אגם אונטירונק (Ouentironk) שמשמעותו מים יפים, ולאחר מכן נקרא בשם אגם טורונטו עד שנקרא בשם אגם סימקו על שם קפטן ג'ון סימקו מחיל הים המלכותי, על ידי בנו ג'ון גרייבס סימקו שהיה סגן המושל העליון הראשון של קנדה.

האגם נמצא במחוז סימקו (Simcoe County) וגובל באזור דורהאם (Durham Region) ואזור יורק (York Region). בצידו המערבי של האגם בקצה מפרץ קמפנפלט (Kempenfelt Bay) ממוקמת העיר בארי (Barrie), ובצדו הצפוני בנקודת החיבור שלו עם אגם קושיצ'ינג (Lake Couchiching) שוכנת העיר אוריליה (Orillia). לאורך כל חופו הדרומי נפרשת העיירה ג'ורג'ינה הכוללת בתוכה מספר עיירות קטנות יותר, ולאורך חופו המערבי נפרשת העיירה איניספיל (Innisfil) שגם היא מורכבת מעיירות רבות קטנות יותר.

אגן הניקוז של האגם הכולל את האזור הצפוני של טורונטו רבתי ומכיל אוכלוסייה של כחצי מיליון נפש.

==קישורים חיצוניים==

* [https://www.lsrca.on.ca/ אתר הרשות לשימור אזור אגם סימקו]
* [https://web.archive.org/web/20060819175812/http://www.lsrca.on.ca/Foundation/index.html אתר הקרן לשמירה על אגם סימקו]
* 

קטגוריה:אונטריו: ימות ואגמים
איירבוס A330neo

איירבוס A330neo הוא מטוס נוסעים רחב-גוף שמיוצר על ידי חברת איירבוס.

המטוס הוא הגרסה המתקדמת של איירבוס A330. השינויים במטוס מה-A330 המקורי הם מנועים חדשים וחסכוניים יותר בדלק וכנפונים חדשים שגם הם מסייעים בהפחתת צריכת הדלק.

המטוס מורכב משני דגמים: האיירבוס A330-800 הוא המחליף של האיירבוס A330-200.

האיירבוס A330-900 שהוא המחליף של האיירבוס A330-300, טיסתו הראשונה נערכה ב-19 באוקטובר 2017, ולקוח ההשקה היא טאפ אייר פורטוגל שקיבלה את המטוס ב-26 בנובמבר 2018.

==פיתוח==
בסלון האווירי בפארנבורו בשנת 2014 הציגה איירבוס את המטוס, כשלדבריה טווח המטוס יגדל ב-400 מייל ועלויות התחזוקה שלו יפחתו. כמו כן, יהיה בו שינוי אווירונאוטיקה בזכות הכנפונים שלו ששונים מה-A330.

יוצרו שני דגמים: A330-800, ו-A330-900.טקסט=

טקסט=

טקסט=
ב-26 בספטמבר 2018 קיבל המטוס אישור מהסוכנות האירופית לבטיחות תעופה.

באוקטובר 2018 הוצג דגם ה-800 הראשון, וטיסת הבכורה התקיימה ב-6 בנובמבר 2018, והוא מיועד להימסר לכווית איירווייז בחצי הראשון של 2020.

==הזמנות==
נכון ליולי 2018 הוזמנו 224 דגמים מהמטוס על ידי 15 חברות תעופה שונות.

===בשירות בחברות ישראליות===
ארקיע הזמינה 2 מטוסים מהדגם הזה אך לא ידוע מתי או אם היא תקבל אותם.

== מפרטים ==
{| class="wikitable"
|דגם
|A330-900
|-
|אנשי צוות
|שניים
|-
|תכולת המטוס (שלוש מחלקות)
|287
|-
|תכולת מטוס מקסימלית (מחלקה אחת)
|440
|-
|רוחב מושב
|מחלקת תיירים עם שמונה מושבים: 46 ס"מ
|-
|קיבולת מטען
|27 מ"ק
|-
|אורך
|63.66 מטר
|-
|מוטת כנפיים
|64 מטר
|-
|גובה
|16.79 מטר
|-
|רוחב פנימי
|5.26 מטר
|-
|משקל המראה מקסימלי
|251,000 ק"ג
|-
|משקל נחיתה מקסימלי
|
|-
|משקל ריק
|137,000 ק"ג
|-
|קיבולת דלק מקסימלית
|139,090 ליטר
|-
|מנועים (X2)
|Rolls-Royce Trent 7000
|-
|דחף (X2)
|

24,000-24,200 ליברות
|-
|מהירות מקסימלית
|918 קמ"ש (0.86 מאך)
|-
|מהירות שיוט
|833 קמ"ש (0.78 מאך)
|-
|גובה טיסה מקסימלי
|39,000 רגל (12,000 מטר)
|-
|טווח
|13,334 ק"מ
|}

==ראו גם==
* איירבוס A330

==קישורים חיצוניים==

* 

==הערות שוליים==

A330neo
קטגוריה:מטוסי נוסעים
Maybe Tomorrow

Maybe Tomorrow הוא אלבום האולפן החמישי של "חמישיית הג'קסונים" שיצא בחברת מוטאון. הצלחת הבלדה "I'll Be There" מתוך האלבום "Third Album" השפיעה על הפקת האלבום והובילה לכך שמרבית שירי אלבום הנוכחי היו בלדות. שני שירים מתוך האלבום יצאו כסינגלים: "Never Can Say Goodbye", שהקדים את יציאת האלבום ושיר הנושא "Maybe Tomorrow".

האלבום לא הצליח לשחזר את ההצלחה הכלכלית של ארבעת האלבומים הראשונים של הלהקה ונמכר ב-3.5 מיליון עותקים.

==הוצאה מחודשת==
חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "Maybe Tomorrow" יצא על תקליטור יחד עם האלבום "ABC" בו נכללו שני שירים כבונוס: "Sugar Daddy", שיר שנוסף לאלבום האוסף של הלהקה שיצא בשנת 1971 והשיר "I'm So Happy" שיצא כבי סייד שלא אותו השיר.

==רשימת השירים==

==קישורים חיצוניים==

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת מוטאון
צי האוויר הראשון (לופטוואפה)

צי האוויר הראשון (בגרמנית: Luftflotte 1) היה אחד היחידות שלחמו במסגרת הלופטוואפה במלחמת העולם השנייה.

==היסטוריה==
צי האוויר הוקם ב-1 בפברואר 1939, ולמפקדו מונה אלברט קסלרינג. צי האוויר לחם במהלך המערכה בפולין, יחד עם כוחות קבוצת ארמיות צפון, ולאחר מכן נשאר בפולין ובגרמניה המרכזית. במהלך מבצע ברברוסה העניקו כוחות צי האוויר סיוע לכוחות קבוצת ארמיות צפון, ולאחר מכן פעלו כוחות צי האוויר בגזרה הצפונית באסטוניה, לטביה וליטא. ב-16 באפריל 1945 שונה שמו של צי האוויר לפיקוד הלופטוואפה קורלנד.

==מפקדים==
* אלברט קסלרינג (1 בפברואר 1939 – 11 בינואר 1940)
* הנס-יירגן שטומפף (12 בינואר 1940 – 10 במאי 1940)
* וילהלם וימר (11 במאי 1940 – 19 באוגוסט 1940)
* אלפרד קלר 20 באוגוסט 1940 – 12 ביוני 1943)
* גינטר קורטן (12 ביוני 1943 – 23 באוגוסט 1943)
* קורט פלוגבייל (24 באוגוסט 1943 – 16 באפריל 1945)

==סדר הכוחות==
===המערכה בפולין===
במהלך המערכה בפולין כלל צי האוויר את היחידות הבאות:
* דיוויזיית האוויר ה-1
* פיקוד הלופטוואפה פרוסיה המזרחית
* דיוויזיית ההדרכה של הלופטוואפה
* פיקוד הלופטגאו I
* פיקוד הלופטגאו III
* פיקוד הלופטגאו IV

===המערכה על צרפת===
מהלך המערכה על צרפת כלל צי האוויר את היחידות הבאות:
* פיקוד הלופטגאו I
* פיקוד הלופטגאו II
* פיקוד הלופטגאו III
* פיקוד הלופטגאו IV

===מבצע ברברוסה===
מהלך מבצע ברברוסה כלל צי האוויר את היחידות הבאות:
* קורפוס האוויר ה-1
* הפיקוד האווירי הים הבלטי
* פיקוד הלופטגאו IV

==קישורים חיצוניים==
* [http://www.lexikon-der-wehrmacht.de/Gliederungen/Luftflotten/Luftflotte1.htm צי האוויר הראשון] באתר lexikon-der-wehrmacht 
* [http://www.ww2.dk/air/hq/lfl1.htm צי האוויר הראשון] באתר Luftwaffe, 1933-45 

קטגוריה:יחידות הלופטוואפה
לוטוס 32

לוטוס 32 (באנגלית: Lotus 32) היא מכונית מרוץ משנת 1964 מקטגורית "פורמולה 2", בעלת מושב יחיד, שהורצה על ידי קבוצת לוטוס ("Team Lotus" ) מתוצרת יצרנית מכוניות המרוץ והספורט לוטוס מכוניות הבריטית.

בראש פרויקט דגם "לוטוס 32" עמד נהג המרוצים והמהנדס קולין צ'פמן .

בסך הכול יוצרו 34 יחידות.

==דגמים==
* "Lotus 32"
* "Lotus 32B" - נבנתה 1 יחידה בשנת 1965,

=="לוטוס 32"==
* מושב יחיד
* גוף הדגם: עשוי מפיברגלס
* שלדת הדגם (שאסי): בנוי מאלומיניום מונוקוק
* מאייד כפול מסוג 40DCM2 Weber
* מתלים - מתלים מסוג "לוטוס" עם יחידות המצוידות בבולמי זעזועים ומעיינות מותקנים בתוך החזית ובצד החיצוני על הציר האחורי
* בלמים - מסוג "Girling" הותקנו במבנה החיצוני של הגלגלים

== גלריה ==
<gallery mode="packed" heights="150">
קובץ:Lotus 32 low quality picture.jpg | "לוטוס 32"
קובץ:Lotus 32 at Silverstone Classic 2011.jpg | "לוטוס 32"
קובץ:Lotus 32 gearbox detail.jpg | תמסורת "לוטוס 32"
</gallery>

==קישורים חיצוניים==

* 
* [https://www.google.co.il/search?q=Lotus+32&tbm=isch&source=iu&ictx=1&fir=CWfk4_KvD64RhM%253A%252Cyz8jV84qOFkfGM%252C_&usg=__7Li-Ygs8B8IA9cryrvYspn9982I%3D&sa=X&ved=0ahUKEwijm8H1xqrcAhVKL1AKHeIKBekQ9QEINTAC#imgrc=CWfk4_KvD64RhM: "לוטוס 32" - תמונות]

==הערות שוליים==

קטגוריה:מכוניות מרוץ
קטגוריה:דגמי מכוניות שהושקו ב-1964
32
קטגוריה:מכוניות בריטיות
קטגוריה:מכוניות עשויות פיברגלס
פורד טורינו טלאדגה

פורד טורינו טלאדגה (באנגלית: Ford Torino Talladega) היא "מכונית שרירים" ("Muscle car" ), לשימוש רחוב או ל"מרוצי דראג" ("Drag racing" ) בתצורת 2 דלתות קופה, מתוצרת יצרנית הרכב פורד אשר יוצר בארצות הברית בין השנים 1965–1969.

סך הכול יוצרו 754 יחידות.

==דגמים==
* "Ford Torino Talladega"
* "Ford Torino Talladega Ram-Air"

==נתונים==
* 2 דלתות בתצורת "Fastback" 
* מנוע 7.0 ליטר, מנוע הנעה אחורית
* תאוצה בין 0-100 קמ"ש היא 7.2 שניות (דגם Ford Torino Talladega ") 
* תאוצה בין 0-100 קמ"ש היא 7.0 שניות (דגם "Ford Torino Talladega Ram-Air") 
* שם הדגם "טלאדגה" ניתן על שם מסלול מרוצי המכוניות המהיר שנפתח בשנת 1965 "Talladega Superspeedway" 
* בין השנים 1969–1970 ניצחו דגמי "פורד טורינו טלאדגה" ב-29 מרוצי מכוניות
* דגמי "פורד טורינו טלאדגה" מבוקשים מאוד על ידי אספני רכב

== תמונות ==
<gallery mode="packed" heights="170">
קובץ:Ford Talladega.jpg |"פורד טורינו טלאדגה" 
קובץ:Benny Parsons' 1969 Ford Talladega Race Car.jpg |"פורד טורינו טלאדגה" 
קובץ:1969 Ford Torino Talladega coupe (6713335767).jpg |"פורד טורינו טלאדגה" 
קובץ:Bunkie Knudsen Talladega.jpg |"פורד טורינו טלאדגה" 
קובץ:1969 Ford Torino Talladega coupe (6713332347).jpg |"פורד טורינו טלאדגה" 
קובץ:Talladega trio.jpg |"פורד טורינו טלאדגה" - 3 רכבים
</gallery>
<gallery mode="packed" heights="170">
קובץ:TalladegaSuperspeedway2.jpg | מסלול מרוצי המכוניות "TalladegaSuperspeedway" (אורך המסלול: 4.281 ק"מ) בעיר "Lincoln, Alabama" , מדינת אלבמה - על שם המסלול קרוי דגם ה -"פורד טורינו טלאדגה" 
</gallery>

==ראו גם==
* פורד
* פורד פיירליין ת'ונדרבולט
* פורד מוסטנג
* מרקורי ציקלון

==לקריאה נוספת==
* [https://www.google.co.il/search?q=Ford+Torino+Talladega&tbm=isch&source=iu&ictx=1&fir=77NCxTUVUcLIoM%253A%252CF5F46VgG8UrHNM%252C_&usg=__vGry9IrVIWzO9CwApZmHeuYS4ug%3D&sa=X&ved=0ahUKEwjXoKro4qrcAhWMjqQKHY4XBekQ9QEINzAC#imgrc=77NCxTUVUcLIoM: "פורד טורינו טלאדגה" - תמונות]

==קישורים חיצוניים==

* 
* 
* 

==הערות שוליים==

קטגוריה:דגמי מכוניות שהושקו ב-1965
קטגוריה:מכוניות קופה
קטגוריה:מכוניות ספורט
קטגוריה:מכוניות שרירים
טורינו טלאדגה
קטגוריה:מכוניות אמריקאיות
משה ויגדור

משה ויגדור (ירושלים, 1947) שימש כמנכ"ל האוניברסיטה העברית בירושלים, מנכ"ל הסוכנות היהודית ומנכ"ל המועצה להשכלה גבוהה. מאז 2012 משמש כמנכ"ל קרן מנדל ישראל.

== ביוגרפיה ==
===ילדותו ובגרותו===

משה ויגדור נולד בירושלים בשנת 1947 והשתחרר משירות סדיר בדרגת סגן בשנת 1968. במילואים קודם לדרגת סגן-אלוף בחיל האוויר.

===לימודים גבוהים ומסלול מקצועי===

בשנת 1974 סיים לימודי מוסמך למדעים בהנדסת תעשייה וניהול באוניברסיטת בן-גוריון והחל לעבוד בחברת יישום, החברה לפיתוח המחקר של האוניברסיטה העברית בירושלים. בשנת 1983 מונה למנהלה הכללי ושימש בתפקיד זה עד 1992.

ב-1992 מונה למנכ"ל האוניברסיטה העברית. שימש בתפקיד זה עד שנת 2004 תחת נשיאותיהם של פרופ' יורם בן פורת, פרופ' חנוך גוטפרוינד ופרופ' מנחם מגידור. בשנות כהונתו כמנכ"ל היה אחראי על הגידול בהכנסות האוניברסיטה מפטנטים ממיליון דולר בשנה ל-44 מיליון דולר, הפך את האוניברסיטה ל"אוניברסיטה יזמית" ואיזן את תקציבה.

בין השנים 2005 ו-2010 שימש ויגדור כמנכ"ל הסוכנות היהודית לארץ ישראל.

ב-2010 גויס על ידי יו"ר המועצה להשכלה גבוהה ושר החינוך דאז גדעון סער ויו"ר ות"ת דאז (פרופ' מנואל טרכטנברג) לשמש כמנכ"ל המועצה להשכלה גבוהה בישראל (מל"ג) והוועדה לתכנון ולתקצוב (ות"ת).

מסוף 2012 משמש משה ויגדור כמנכ"ל קרן מנדל ישראל.

משה ויגדור הוא חבר המועצה להשכלה גבוהה מ-2017.<ref></ref>

בינואר 2023 נבחר לאחד מ-12 יקירי העיר ירושלים על תרומתו לקידום ירושלים במוסדות שניהל,

ועל התנדבותו כחבר במועצות מנהלים והנהלות של מוסדות וארגונים בירושלים התורמים תרומה ישירה לפיתוח העיר.<ref></ref>

==חייו הפרטיים==
משה ויגדור נשוי למגי לבית גוטליב, אב לשלושה, ומתגורר בירושלים.

== קישורים חיצוניים ==

* [https://www.themarker.com/misc/writers/WRITER-1.798 מאמרים מאת משה ויגדור] באתר TheMarker
* [https://www.jerusalem.muni.il/he/city/yakir/yewkireyjkm23/mr-moshe-vigdor/ יקיר ירושלים לשנת 2023] באתר עיריית ירושלים

== הערות שוליים ==

קטגוריה:מנכ"לי האוניברסיטה העברית
קטגוריה:מנכ"לי הסוכנות היהודית
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1947
ל'אנדידנו

ל'אנדידנו (בוולשית: Llandudno, ה-L התחילית נהגית כ-/ɬ/.) היא עיירת חוף ונופש בוויילס שבממלכה המאוחדת.

העיירה ממוקמת לחופי הים האירי ושמה נגזר מטידנו הקדוש, קדוש נוצרי שפעל באזור והקים כנסייה על פסגת אורם הגדול. ל'אנדידנו זכתה לכינוי "מלכת הנופש הוולשית", כאשר היא התפתחה כיעד תיירות פופולרי ועיירת הנופש הגדולה ביותר בוויילס במהלך המאה ה-19. נופשים בה גם אדמו"רים ורבנים.

==היסטוריה==
מקורותיה של ל'אנדידנו בהתיישבות שהתפתחה בתקופת האבן והברזל במדרון המזרחי של חצי האי הסלעי אורם הגדול, יישוב במקום נזכר ברשומות לראשונה ב-1264. 

בין ילידי העיר המפורסמים נמנים השוער נוויל סאות'הול, המיסטיקנית דיון פורצ'ון והסנאטורית של יוטה מרתה יוז קנון.

==אתרים נבחרים==
<gallery>
Town Hall Llandudno (geograph 4030180).jpg|בית עיריית ל'אנדידנו
The war memorial in Llandudno - geograph.org.uk - 2142400.jpg|אנדרטת המלחמה בטיילת
Former Washington Hotel, Llandudno.jpg|בניין מלון ושינגטון
Christ Church, Llandudno - geograph.org.uk - 1717358.jpg|כנסיית כרייסט
Llandudno Station - geograph.org.uk - 1718406.jpg|תחנת הרכבת ל'אנדידנו
Llandudno Pier (48204022991).jpg|המזח
</gallery>

==קישורים חיצוניים==

* 
* 

==הערות שוליים==

קטגוריה:ויילס: עיירות
קטגוריה:קונווי (מחוז)
ג'קס ג'ונס

טימוצ'ין פביאן קוונג וואה אוזלואר (באנגלית: Timucin Fabian Kwong Wah Ozluer; נולד ב-25 ביולי 1987 בלונדון, הממלכה המאוחדת) הידוע בשם ג'קס ג'ונס הוא מפיק מוזיקלי, פזמונאי ודיג'יי בריטי. הסגנון המוזיקלי של ג'קס ג'ונס מכיל בתוכו האוס ודיפ האוס.

ג'ונס התפרסם בזכות השיר "You Don't Know Me", שיצא בשיתוף עם הזמרת ריי, וזכה להצלחה בינלאומית כאשר נמכר בבריטניה בכ-2 מיליון עותקים, ואף הגיע בשיאו אל המקום ה-3 במצעד הסינגלים הבריטי. לאחר מכן הוציא ג'ונס את הלהיט "Instruction", אשר שיחזר את הצלחת קודמו, ויצא בשיתוף עם דמי לובאטו וסטפלון דון.

== ביוגרפיה ==
ג'קס ג'ונס נולד ב-25 ביולי 1987, לשני הורים אשר עסקו בהוראה. אביו הוא ממוצא טורקי, ואף ממוצא סיני. בילדותו הקשיב בעיקר למוזיקת היפ הופ, רית'ם אנד בלוז, וגוספל. אמו מן המוצא המלזי השמיעה לו בעיקר את המוזיקה של הזמרת האוסטרלית קיילי מינוג.

== קריירה ==
===2013–2014: תחילת קריירה ופריצה===
בשנת 2013, הוציא ג'קס ג'ונס את סינגל הבכורה שלו, "Go Deep".
בשנת 2014, השתתף ג'ונס בלהיט "I Got U", של דיוק דומונט. השיר זכה להצלחה רבה, ואף בשיאו כבש את פסגת מצעד הסינגלים הבריטי, ואת פסגת המצעד שבאירלנד. הקליפ של השיר זכה להצלחה רבה גם כן ביוטיוב, ונכון ל-19 ביולי 2018, מונה הצפיות שלו עומד על כ-253 מיליון צפיות.

===2015–הווה: אלבום בכורה (Snacks (Supersize===
בשנת 2015, יצא השיר "House Work", מייק דאן ומנק. השיר לא זכה להצלחה רבה, ובשיאו הגיע אל המקום ה-60 במצעד שבסקוטלנד. בשנת 2016, הוציא את הלהיט הבינלאומי שגרם לפריצתו, "You Don't Know Me", ביחד עם הזמרת ריי. השיר נכנס אל המקום ה-2 במצעד שבפלנדריה, ובמצעד של ולוניה. במצעד הסינגלים הבריטי, נכנס השיר אל המקום ה-3, ובכך הפך לשני המצליח ביותר של ג'ונס במצעד זה. קליפ המילים של השיר צבר למעלה מ-200 מיליון צפיות, והקליפ הרשמי צבר קרוב ל-70 מיליון צפיות.

שנה לאחר מכן, הוציא ג'קס ג'ונס את השיר "Instruction", בשיתוף עם הזמרת האמריקאית דמי לובאטו, והזמרת סטפלון דון. השיר זכה להצלחה נאה כאשר נכנס אל המקום ה-13 במצעד הסינגלים הבריטי. ביוטיוב צבר קליפ השיר למעלה מ-83 מיליון צפיות, וכמה חודשים לאחר צאתו זכה למעמד זהב בבריטניה. כמה שבועות לאחר מכן, הוציא את השיר "Breathe", ביחד עם הזמרת אינה רולדסן. קליפ השיר נצפה למעלה מ-100 מיליון פעמים, ובבריטניה הוענק לו תואר פלטינה. השיר הצליח לכבוש חמש פסגות מצעדים שונות, ביניהן במצעד שבקרואטיה, ומקסיקו.

בשנת 2018, הוציא את השיר "Ring Ring", ביחד עם הזמרת מייבל, והזמר ריץ' ת'ה קיד. השיר הגיע בשיאו אל המקום ה-27 במצעד שבאירלנד. באותה השנה זכה להשתתף בתוכנית "אפל מיוזיק: הבא".

שיר נוסף של אותה שנה Play יצאה כחלק של אלבום וכסינגל. הקליפ של השיר זכה ל-28 מיליון צפיות ברשת.

ב-24 במאי 2019, הוציא, יחד עם ג'ס גלין, את הסינגל "One Touch".

ב-10 בפברואר 2023, הוציא, יחד עם קאלום סקוט, את הסינגל "Whistle". ב-7 ביולי הוציא את הסינגל "Me and My Guitar" עם פיירבוי DML.<ref></ref> ב-25 באוגוסט הוציא את הסינגל "Need You Now" עם D.O.D.<ref></ref>

==דיסקוגרפיה==
===אלבומי אולפן===
* 2019: (Snacks (Supersize

===מיני אלבומים===
* 2018: Snacks
* 2019: Midnight Snacks (Part 1)

== קישורים חיצוניים ==

* 

== הערות שוליים ==

קטגוריה:רמיקסרים
קטגוריה:מפיקים בריטים
קטגוריה:פזמונאים בריטים
קטגוריה:תקליטנים בריטים
קטגוריה:בריטים שנולדו ב-1987
גיבור בעננים

גיבור בעננים הוא סרט הרפתקאות, קומי ומוזיקלי לילדים בבימויו של אביעד קידר, אשר יצא לאקרנים ב-30 ביולי 2018. את הסרט הפיקו לייט סטרים ישראל - מיקי רבינוביץ, הילה הפקות וחברת סרטי יונייטד קינג.

== עלילה ==
בכפר טפליקוקו, שממוקם מעל העננים ואחראי על ייצור העננים והגשם בכל העולמות, מופרת השלווה. מלכת החול מגיעה ומציבה אולטימטום בפני הדורפינים (תושבי הכפר הכחלחלים) לפיו יש להם שלושה ימים לארוז את חפציהם ולהסתלק מן הכפר, אחרת תהפוך את כל יושביו לפסלי חול. מבוהלים ומפוחדים פונים הדורפינים אל הנביאה שלהם גאיה שמזכירה להם את סיפור העבר של הכפר, והנבואה המתנוססת בליבו - "כשסכנה גדולה מאיימת על הכפר, חפשו בן אנוש גיבור. בזריזות ידיו וקסמו יעמוד בפני הרשע, ומים היוצאים מהלב יסירו הקללה".
אל המשימה "מתנדבים" בעל כורחם דיבל הפחדן ודובל הטיפש שיוצאים למסע בעולם בני האדם במטרה לאתר את הגיבור המיוחל. לאחר כמה היתקלויות משעשעות מזהים השניים שלט הופעה של "יובל המבולבל" ובו סמלו של יובל - כוכב. אותו הסמל שמתנוסס בלב הנבואה בכפר על בליו, הגיבור שהציל את הכפר בעבר. מכך מסיקים השניים כי זהו הגיבור אותו נשלחו למצוא. בנחישותם הם מצליחים לגייס את "יובל המבולבל" למשימה מתוך אמונה שהוא הגיבור שיחזיר את השמחה והאושר אל הכפר.

== דמויות ==
{| class="wikitable"
|-
! דמות !! שם השחקן/ית !! תיאור הדמות
|-
| יובל המבולבל || יובל שם-טוב || גיבור הסרט
|-
| דיבל || רועי ארז || אחיו של דובל, פחדן
|-
| דובל || שי לוי || אחיו של דיבל, טיפש
|-
| שמבלול || עודד פז || מנהיג הדורפינים שאחראי עליהם ליצור עננים בכל מיני צורות על ידי מכונת העננים
|-
| גאיה הנביאה || ורד פלדמן || הנביאה היפה בטפליקוקו אשר שולחת את דיבל ודובל למצוא את יובל המבולבל שיהיה הגיבור שיציל אותם ממלכת החול
|-
| מלכת החול || לירית בלבן || הרעה של הסרט, רצתה להעלים את העננים ולסלק את הדורפינים כנקמה על שעננים הרסו מסיבת היומלדת בילדותה, בסוף הסרט היא חוזרת בתשובה
|-
| זולטאר || אורי עטיה || המשרת של מלכת החול
|-
| פיצי הענק || אסף דגני || ענק מפלצתי וקרח בעל זקן אשר גר במערת הענק ותופס מסיגי גבול אשר רוצים לקחת את החרב שתהפוך את הגיבור לחזק
|-
| פיקו || ליאור דטאוקר || חייזר מכוכב פיקוללה אשר מופיע כאורח כאשר יובל קנה ממנו גלידה, לא מדבר בסרט
|}

== קישורים חיצוניים ==

* 
* 

קטגוריה:סרטי 2018
קטגוריה:סרטי ילדים ישראליים
קטגוריה:סרטי קומדיה ישראליים
קטגוריה:סרטי יונייטד קינג
קטגוריה:סרטים מוזיקליים ישראליים
קטגוריה:יובל המבולבל
קטגוריה:סרטים ישראליים משנת 2018
האדם הראשון (סרט)

האדם הראשון (באנגלית: First Man) הוא סרט אמריקאי משנת 2018, אותו ביים דמיאן שאזל ובו מככב ראיין גוסלינג. העלילה עוקבת אחר סיפורו של האסטרונאוט ניל ארמסטרונג האדם הראשון שצעד על הירח, במהלך השנים 1961–1969. התסריט מבוסס על הביוגרפיה "First Man: The Life of Neil A. Armstrong" מאת ג'יימס הנסן. הסרט זכה בפרס אוסקר לאפקטים הטובים ביותר.

==שחקנים ודמויות==
{| class="wikitable"
! שם השחקן/נית !! שם הדמות !! הערות
|-
| ראיין גוסלינג || ניל ארמסטרונג || האדם הראשון שצעד על הירח
|-
|גאווין וורן
|ניל ארמסטרונג
|ניל ארמסטרונג בילדותו
|-
| קלייר פוי || ג'אנט שירון || רעייתו הראשונה של ניל ארמסטרונג
|-
| קורי סטול || באז אולדרין || אסטרונאוט בתוכנית ג'מיני ותוכנית אפולו, חבר צוות אפולו 11 והאדם השני שצעד על הירח
|-
| קייל צ'נדלר || דיק סלייטון || מראשוני האסטרונאוטים בתוכנית מרקורי, ראש משרד האסטרונאוטים בנאס"א
|-
| שיי ויגהאם || גאס גריסום || אסטרונאוט בתוכנית מרקורי, תוכנית ג'מיני ותוכנית אפולו
|-
| ג'ייסון קלארק || אד וייט || אסטרונאוט בתוכנית ג'מיני ותוכנית אפולו
|-
| כריסטופר אבוט || דייוויד סקוט || אסטרונאוט בתוכנית ג'מיני ותוכנית אפולו
|-
| פבלו שרייבר || ג'יימס לוול || אסטרונאוט בתוכנית ג'מיני ותוכנית אפולו
|-
| לוקאס הס || מייקל קולינס || אסטרונאוט בתוכנית ג'מיני ותוכנית אפולו, חבר צוות אפולו 11
|-
| קירן היינדס || ג'ין קרנז || מנהל משימת אפולו 11 בנאס"א
|-
| מתיו גלייב || צ'אק ייגר || טייס ניסוי
|-
|קורי מייקל סמית'
|רוג'ר צ'אפי
|אסטרונאוט של נאס"א בשהיה מעורב בצוות הקרקעי של תוכנית ג'מיני, והתאמן להיות חלק מתוכנית אפולו. 
|-
|פטריק פיוגיט
|אליוט
|
|}

==הפקה==
הסרט הוא הפקה משותפת של אולפני יוניברסל עם חברות ההפקה של סטיבן ספילברג אמבלין אנטרטיינמנט ודרימוורקס. הזכויות על התסריט על פי ספרו של ג'יימס הנסן נרכשו על ידי קלינט איסטווד ב-2003 ונמכרו בהמשך לאולפני יוניברסל.

לבמאי הסרט נבחר דמיאן שאזל והוא שישתף פעולה עם עמיתיו לסרטים לה לה לנד וויפלאש, ג'סטין הורוויץ שחיבר את המוזיקה לסרט, העורך טום קרוס והצלם לינוס סנדגרן. את התסריט לסרט חיבר ג'וש סינגר. שאזל החל לעבוד על עיבוד הסרט כבר ב-2014.

צילומי הסרט התבצעו במשך 58 ימים, בין אוקטובר 2017 לפברואר 2018 באטלנטה, עם אתרים נוספים ביוסטון ובבסיס חיל האוויר אדוארדס.

הקרנת הבכורה נערכה ב-29 באוגוסט, בפתיחת פסטיבל הסרטים של ונציה. הפצה נרחבת של הסרט נקבעה ל-12 באוקטובר 2018.

==ביקורת==
על פרסום ביקורת מהקרנת הבכורה של הסרט הוטל אמברגו מצד מארגני פסטיבל ונציה, עד למועד ההפצה הנרחבת שלו, אך לאור קונצנזוס של ביקורות חיוביות אושר לפרסמן. הביקורות שיבחו את הבימוי המוקפד של שאזל, ואת משחקם של גוסלינג ופוי.

==קישורים חיצוניים==

ביקורות:
* 
* 
* 
* 
* 

==הערות שוליים==

קטגוריה:זוכי אוסקר: האפקטים החזותיים הטובים
קטגוריה:זוכי פרס גלובוס הזהב - הפסקול המקורי הטוב
קטגוריה:סרטי 2018
קטגוריה:סרטי דמיאן שאזל
קטגוריה:סרטים באנגלית
קטגוריה:סרטים ביוגרפיים אמריקאיים
Pegaso Z-207

Pegaso Z-207 היא משאית מתוצרת יצרנית הרכב הספרדית Enasa (שם מלא: "Empresa Nacional de Autocamiones S.A") אשר יוצרה בין השנים 1955–1959,. הייצור היה במפעלי "פגסו".

דגם ה-"Pegaso Z-207" נחשב למשאית מתקדמת מאוד לתקופה (סוף שנות החמישים של המאה העשרים). הקבינה עוצבה בצורה שונה שהייתה מקובלת לתקופה, שכללה קווים אווירודינמיים חדים ובולטים מה שתרם למקדם גרר נמוך יותר, ויציבות גבוהה יותר של המשאית במהירויות יחסית גבוהות.

=="Pegaso Z-207"==
* יוצרו 5,737 יחידות
* מערכת הזרקת דלק ישירה
* בלוק המנוע נבנה מסגסוגת אלומיניום
* למנוע 2 ראשי צילינדר הניתנים להחלפה, אחד לכל קבוצה של שלושה צילינדרים, וכן ספינות צילינדר של ברזל יצוק מיוחד
* מתלים: השעיה קדמית עצמית עם שתי טרפזיות עם טרפז עם מעיינות
* דגם "Pegaso Z-207" הופיע בסרט "Operación Cabaretera" שיצא לאקרנים בשנת 1967

==קישורים חיצוניים==
* 

==הערות שוליים==

קטגוריה:כלי רכב שהושקו ב-1955
קטגוריה:משאיות
קטגוריה:מכוניות ספרדיות
גורד שחקים (סרט, 2018)

גורד שחקים (באנגלית: Skyscraper), הוא סרט קולנוע אמריקאי מסוגת דרמה ופעולה. הופק על ידי אולפני יוניברסל ואולפני לג'נדרי. הסרט בוים ונכתב על ידי רוסון מרשל ת'רבר ומככבים בו דוויין ג'ונסון, נב קמפבל, פבלו שרייבר, אנג צ'ין האנג, רולנד מולר, ביירון מן, אלפינה לאק, נואה טיילור, צי מא ואחרים. 

==עלילה==
וייל סוייר, בעברו קצין מעוטר בחיל הנחתים ומפקד צוות ביחידת חילוץ בני הערובה של ה-FBI לשעבר, נמצא בשליחות בהונג-קונג עם אשתו ושני ילדיו כאיש האבטחה הבכיר של גורד השחקים הגבוה והבטוח ביותר בעולם. ביום בו פורצת שרפה בבניין, מגלה סוייר שלא כל שותפיו רוצים בטובתו והוא חייב למצוא את האחראים לשרפה, לנקות את שמו ולהציל את משפחתו שנלכדה בתוך הבניין.

==שחקנים==
* דוויין ג'ונסון - וויל סוייר, הגיבור הראשי
* נב קמפבל - שרה סוייר, אשתו של וויל
* אנג צ'ין האנג - זאו לונג אי
* רולנד מולר - קורס בות'ה
* נואה טיילור - מר פירס, 
* ביירון מן - הפקח וו
* פבלו שרייבר - בן ג'ילספי
* האנה קווינליבן - סיה, 
* צי מא - שאנג, 
* אלפינה לאק - סמלת האן
*אדריאן הולמס - אג'אני אוקיק
* מאט אולירי - ההאקר הרזה, מומחה המחשבים של "בותה"
* קווין רנקין - ריי

==הפקה==
הסרט הופק על ידי אולפני יוניברסל ואולפני לג'נדרי בהוליווד בארצות הברית.

==קישורים חיצוניים==

* 

קטגוריה:סרטים על בני ערובה
קטגוריה:סרטי פעולה אמריקאיים
קטגוריה:סרטי 2018
טורניר הנשים לזכר מאי יאנג (WWE)

{| class="wikitable" align="left"
|-
! colspan="3" align="center" | טורניר הנשים לזכר מאי יאנג
|-
! colspan="3" align="center" | מידע
|-
| ארגון || colspan="2" | WWE
|-
| האירוע הראשון || colspan="2" | טורניר הנשים לזכר מאי יאנג (2017)
|}
טורניר הנשים לזכר מאי יאנג (באנגלית: Mae Young Classic) הוא אחד מאירועי השלם וצפה של ארגון ההיאבקות ה-WWE, ומשודר אחת לשנה בערוץ WWE Network. טורניר זה נקרא על שמה של מאי יאנג, חברת היכל התהילה. 

הטורניר נערך לראשונה במהלך הקיץ של שנת 2017 ונפרס על פני יומיים בווינטר פארק, פלורידה, כשגמר הטורניר נערך בסוף חודש ספטמבר בפרדייס, נבדה. הטורניר כלל 32 משתתפות.

בחודש אפריל של שנת 2018 נודע שיתקיים טורניר שני.

==תאריכים ואולמות==

{| class="wikitable"
|-
! מספר !! שם האירוע !! תאריך האירוע !! עיר ומדינה !! אולם !! גמר הטורניר
|-
|rowspan=3|1
|rowspan=3|טורניר הנשים לזכר מאי יאנג (2017)
|13 ביולי 2017
|rowspan=2|וינטר פארק, פלורידה
|rowspan=2|אוניברסיטת פול סייל
|rowspan=3|קיירי סיין ניצחה את שיינה בייזלר
|-
|14 ביולי 2017
|-
|27 בספטמבר 2017
|פרדייס, נבדה
|מרכז טומאס ומאק
|-
|rowspan=3|2
|rowspan=3|טורניר הנשים לזכר מאי יאנג (2018)
|8 באוגוסט 2018
|rowspan=2|וינטר פארק, פלורידה
|rowspan=2|אוניברסיטת פול סייל
|rowspan=3|טוני סטורם ניצחה את איאו שיראי
|-
|9 באוגוסט 2018
|-
|28 באוקטובר 2018
|יוניונדייל, ניו יורק
|נסאו וטרנס ממוריאל קולוסיאום
|}

==קישורים חיצוניים==
* 

==הערות שוליים==

קטגוריה:מופעי ה-WWE
קטגוריה:נשים ב-WWE
יחסי בורונדי–קנדה

יחסי בורונדי–קנדה הם יחסי החוץ שבין הרפובליקה של בורונדי לבין קנדה. היחסים בין המדינות הם לבביים, אם כי צנועים. שתי המדינות משתפות פעולה בפורומים בינלאומיים ורב-צדדיים.

== סקירה כללית ==
קנדה תרמה רבות לתהליך השלום שהוביל להסכם אראושה הראשון באוגוסט 2000, וקידמה בברכה את ביצוע המעבר המדיני בבורונדי בשנת 2005. קנדה מכירה במאמצאים הגדולים שנעשו על ידי בורונדי על מנת להוביל ולתרום לשלום ולביטחון העולמי, בעיקר בסומליה, מאלי והרפובליקה המרכז-אפריקאית, שבהם חיילים בורונדינים פועלים במסגרת משימות השלום. קנדה תומכת במעמד הפוליטי של בורונדי, וכן תורמת לחיזוק הדמוקרטיה והתפתחות הכלכלית במדינה. ממשלת קנדה מעודדת את השלטונות בבורונדי להוביל לשיפור בזכויות האדם במדינה.

בשנים 2013–2014, ממשלת קנדה העניקה לממשלת בורונדי סיוע בשווי 7.52 מיליון דולר אמריקאי, שרובו כלל סיוע הומניטרי במגזרי הרפואה והשירותים הפיננסיים.

== יחסים כלכליים ==
{| class="wikitable" style="text-align: center;" width="650"
! colspan="3" |נתוני הסחר בין בורונדי לבין קנדה (באלפי דולר אמריקאי)
|-
!שנה
!ייצוא מקנדה
!ייבוא לקנדה
|-
|2013
|2,615
|249
|-
|2014
|3,175
|231
|-
|2015
|478
|518
|-
|2016
|1,449
|355
|-
|2017
|1,584
|274
|}

== ייצוג ==
* השגרירות המייצגת את קנדה בבורונדי נמצאת בניירובי, בירת קניה (הנציבות העליונה של קנדה בקניה). כמו כן, קנדה מחזיקה קונסול כבוד בבוג'ומבורה, בירת בורונדי.
* בורונדי מיוצגת בקנדה על ידי שגרירות שהיא מחזיקה באוטווה. בנוסף, בורונדי מחזיקה קונסול כבוד בטורונטו ובמונטריאול.

== קישורים חיצוניים ==
* [http://www.canadainternational.gc.ca/kenya/bilateral_relations_bilaterales/canada_burundi.aspx?lang=eng&menu_id=300 יחסי המדינות, באתר הנציבות העליונה של קנדה בקניה]

== הערות שוליים ==
ערוץ דיסני (צרפת)

ערוץ דיסני הוא ערוץ ילדים צרפתי הנמצא בבעלות חברת וולט דיסני. הערוץ הושק ב-22 במרץ 1997 ומשדר מאז את תוכניות דיסני השונות.

== היסטוריה ==
ערוץ דיסני צרפת הושק ב-22 במרץ 1997. ב-2 בנובמבר 2002 התרחבו שידורי דיסני במדינה עם השקת שלושה ערוצים נוספים: דיסני Toon, דיסני Playhouse (כיום ערוץ דיסני ג'וניור) וערוץ דיסני +1. בספטמבר 2007 הושק ערוץ דיסני Cinemagic.

ב-1 באפריל 2011 הושק ערוץ דיסני גם על פלטפורמות ה-IPTV.

בספטמבר 2011 ערוץ דיסני צרפת השיק גרסת HD לשידוריו.

ב-29 ביוני 2015 הופסקו שידורי הערוץ בבלגיה, עקב השקת גרסה בלגית מלאה לשידורי דיסני בבלגיה. במהלך שנת 2018 בוטלה גרסה זו ושבו השידורים בצרפתית לבלגיה, עקב רייטינג נמוך.

== שידורי הערוץ ==
הערוץ משדר מאולפנים הממוקמים בדיסנילנד פריז.

=== בכבלים ===
ערוץ דיסני צרפת זמין בטלוויזיה בכבלים באמצעות מספר שירותי טלוויזיה בכבלים. Numericable משדרת את הערוץ בצרפת, ובשווייץ הוא משודר על ידי חברת Swisscom. בבלגיה, ערוץ דיסני צרפת זמין ב-VOD בבריסל וב-ולוניה.

=== בלוויין ===
ערוץ דיסני צרפת זמין גם באמצעות שירותי הטלוויזיה בלוויין באזורים דוברי צרפתית ובמדינות דוברות צרפת.

== ראו גם ==
* ערוץ דיסני ישראל
* ערוץ דיסני פורטוגל
* ערוץ דיסני ספרד

== קישורים חיצוניים ==
* 
* [https://www.youtube.com/user/DisneyChannelFR ערוץ דיסני צרפת] ביוטיוב
* [https://twitter.com/DisneyChannelFR ערוץ דיסני צרפת] בטוויטר
* [https://www.instagram.com/DisneyChannelFR/ ערוץ דיסני צרפת] באינסטגרם

== הערות שוליים ==

קטגוריה:ערוצי טלוויזיה צרפתיים
קטגוריה:ערוצי טלוויזיה לילדים
קטגוריה:דיסני: ערוצים
סבייטלהורסק

סבייטלהורסק (בבלארוסית: Светлаго́рск; ברוסית Светлого́рск, סבטלוגורסק) היא עיר במחוז הומל בדרום מזרח בלארוס אשר נמצאת סמוך לנהר ברזינה ומשמשת כמרכז המנהלי של מחוז המשנה סבייטלהורסק.

==תעשייה==
בסבייטלהורסק מספר מפעלי תעשייה כבדה:
*תחנת כוח 
*מפעל כימי להפקת סיבים.
*מפעלים לייצור חלב ומוצריו.
*מפעל לייצור קרטוני חלב.
*מפעל לייצור דלקים והפקת נפט.
*מכללה טכנולוגית לתעשייה.

==בריאות==
*למרות גודלה הקטן יחסית של העיר שמהווה אחוז אחד מתושבי המדינה, אחוז נשאי HIV וחולי איידס בעיר הוא הגבוהה ביותר בבלארוס: כ-30% מהדיווחים בבלארוס על HIV הם בסבייטלהורסק וכ-6% מהאוכלוסייה הבוגרת בעיר הם נשאי HIV.
*כמו יישובים אחרים במחוז הומל באזור העיר קיים זיהום רדיואקטיבי וזיהום סביבתי ואקולוגי נרחב בעקבות אסון צ'רנוביל שהתרחש ב-1986.

== ערים תאומות ==
*
*
*
*
*

==קישורים חיצוניים==

* 
* 

==הערות שוליים==

קטגוריה:מחוז הומל: ערים
עיצוב אינטראקציה

עיצוב אינטראקציה (באנגלית: Interaction design) הוא תחום עיסוק וידע שעוסק בעיצוב הקשר בין אנשים למוצרים טכנולוגיים. וביצירת קשר בעל משמעות בין אנשים לבין המוצרים והשירותים שהם משתמשים בהם. באופן רחב יותר, עיצוב אינטראקציה הוא תחום העוסק בעיצוב של מפגש או דיאלוג, בין אדם לבין מערכת. עיצוב אינטראקציה מגדיר את התנהגות החפץ או המערכת, לאורך ציר הזמן וביחס להתנהגות המשתמשים.

יש המכנים את התחום עיצוב אינטראקטיבי - אולם כינוי זה אינו מדויק, שכן ב"עיצוב אינטראקציה" מושא העיצוב הוא האינטראקציה, כשם שבעיצוב מוצר מושא העיצוב הוא המוצר.

עיצוב אינטראקציה מניב מוצרים ושירותים אשר נוצרו מתוך מחשבה על אופן השימוש בהם, ועוצבו עם דגש על התנהגות ותצורה שתשרת את המשתמש, תוך התייחסות לערכים מגוונים: בנוסף לשימושיות, ערכים כמו משחקיות, ערך רגשי ומוחשיות, להם יש תפקיד מרכזי בעיצוב אינטראקציה.

עיצוב אינטראקציה דורש לרוב שילוב של ידע וכלים מכמה דיסציפלינות: עיצוב חזותי, עיצוב מוצר, פסיכולוגיה, אתנוגרפיה, אלקטרוניקה ומדעי המחשב. כך שייתכן שמעצבים אינטראקטיביים יהיו שילוב של כמה בעלי מקצוע ייעודיים הפועלים יחד לבניה של מערכת הנשענת על כל הדיסציפלינות הנ“ל.

== היסטוריה ==
השם עיצוב אינטראקציה נטבע על ידי ביל ורפלנק וביל מוגרידג' באמצע שנות השמונים. מוגרידג' עיצב מחשב נייד במסגרת חברת IDEO. הוא מתאר את הרגע שקיבל לידיו את המחשב שעיצב, הדליק אותו, ושקע לתוך החוויה הדיגיטלית. הוא הבין שהעיצוב אינו נגמר במוצר הפיזי וטבע את הביטוי.

ב-1994 נפתחה תוכנית הלימודים הראשונה שהוגדרה בשם זה באוניברסיטת קרנגי מלון. ב-2001 הקימה גיליאן קרמפטון סמית את בית הספר הראשון שהוקדש לתחום זה - Interaction Design Institute Ivrea באיטליה.

== תחומים דומים ==
* עיצוב חוויית משתמש (User Experience Design) - ביטוי שנפוץ בתעשייה וקשור לעיצוב אינטראקציה, אך מדגיש היבטים של שימושיות וממוקד על פי רוב בממשקי מחשב.
* עיצוב תעשייתי - שם דגש על עיצוב הצורה, החומר והשימוש במוצרים. עיצוב אינטראקציה מדגיש את ההיבט האינטראקטיבי של השימוש והתחומים משלימים זה את זה.
* עיצוב ממשקים (User Interface Design) - שם דגש על עיצוב של ממשקי משתמש בתוכנות ובאפליקציות. ניתן לראות את ממשיק המחשב כתת-תחום של עיצוב אינטראקציה.
* אינטראקציית אדם-מחשב (Human Computer Interaction) - תחום אקדמי שעוסק בחקר צורות אינטראקציה שונות. ישנן מספר תוכניות לימוד וכנסים בנושא.

==קישורים חיצוניים==

== הערות שוליים ==

קטגוריה:אמנות חזותית
קריית באבוב

קריית באבוב היא שכונה חרדית בבת ים, נוסדה על ידי חסידי באבוב.
מבט על בת ים
== רקע ==
הנחת אבן הפינה התקיימה בשנת תשי"ט (1959) על ידי האדמו"ר רבי שלמה הלברשטאם מבאבוב.
שוכנת בחלקה הדרום מזרחי של העיר. בצידה המערבי גובלת ברחוב ניסנבאום, ובצידה המזרחי ברחוב אנה פרנק.

רבה הראשון של השכונה היה הרב אברהם אנגלרד, כיום רב השכונה הוא הרב יעקב ישראל ישורון מייזליש, חתנו של רבי שלמה, וגיסו של האדמו"ר הנוכחי.

== מוסדות ==
בשכונה נמצאת ישיבת "קדושת ציון", ישיבה מיוחדת לבחורים אמריקאיים הבאים ללמוד בישראל. כמו כן ישנם בשכונה בית כנסת, בית מדרש, תלמוד תורה ובית ספר לבנות, וכן מקווה - הרחב ביותר בבת ים, ששוכן ממול לתלמוד התורה.

== קישורים חיצוניים ==
*
*
* באתר עולם התורה

קטגוריה:שכונות חרדיות בישראל
קטגוריה:בת ים: שכונות
קטגוריה:שכונות חסידיות
קטגוריה:חסידות באבוב
קורט פלוגבייל

קורט פלוגבייל (בגרמנית: Curt Pflugbeil; 9 במאי 1890 – 31 במאי 1955), היה גנרל בלופטוואפה (חיל האוויר הגרמני) במהלך מלחמת העולם השנייה.

==ביוגרפיה==
===קריירה מוקדמת===
פלוגבייל נולד בקניגשטיין שהשתייכה לאימפריה הגרמנית ב-9 במאי 1890, והיה אחיו הצעיר של יוהאן פלוגבייל. בשנת 1910 הוא התגייס לצבא הגרמני הקיסרי, והצטרף לרגימנט הרגלים ה-134 (הסקסוני המלכותי ה-10). פלוגבייל לחם עם יחידתו במלחמת העולם הראשונה, ובשנת 1915 עבר לשירות האוויר הגרמני, וכעבור שנה הוכשר כטייס. ב-23 באפריל 1918 נפצע פלוגבייל קשה בהתרסקות מטוסו, ונותר מאושפז עד סוף המלחמה. על פעולותיו במלחמה הוא קיבל עיטורים רבים, וביניהם צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

===בין המלחמות===
לאחר המלחמה הצטרף פלוגבייל לרייכסווהר, ומילא בו תפקידי פיקוד ומטה. בשנת 1928 הוא נשלח לברית המועצות, על מנת לסייע בהקמתו הסודית של חיל האוויר הגרמני, ובאפריל 1931 הוא חזר ומונה לקצין מטה בדיוויזיה ה-3. ב-1 בנובמבר 1931 הוא הועלה לדרגת מיור, ובאוקטובר 1933 הוא הצטרף באופן רשמי ללופטוואפה. ב-1 באוגוסט 1934 הוא הועלה לדרגת אוברסט לויטננט, וב-1 באוקטובר 1935 מונה למפקח על מטוסי הקרב במשרד הרייך (RIM) בברלין. ב-1 באפריל 1936 הוא הועלה לדרגת אוברסט, ומאפריל 1937 ועד סוף ספטמבר אותה שנה, הוא שימש גם במקביל כמפקד העליון של כוחות ההדרכה של הלופטוואפה. ב-1 בינואר 1939 הוא הועלה לדרגת גנרל מיור, וב-7 באוגוסט 1939 הוא מונה למפקד הלופטגאו ה-8.

===מלחמת העולם השנייה===
ב-8 באוקטובר 1939 הוא מונה למפקד הלופטגאו ה-16, וב-24 ביוני 1940 הוא מונה למפקד הלופטגאו בלגיה - צפון צרפת. ב-20 באוגוסט 1940 מונה פלוגבייל למפקד קורפוס האוויר הרביעי, שעליו פיקד, בעיקר בחזית המזרחית, עד ה-3 בספטמבר 1943. ב-1 בספטמבר 1940 הוא הועלה לדרגת גנרל לויטננט, וב-5 באוקטובר 1941 הוא קיבל את עיטור צלב האבירים של צלב הברזל עם עלי אלון. ב-1 בפברואר 1942 הוא הועלה לדרגת גנרל חיל טייסי הקרב, וב-24 באוגוסט 1943 הוא מונה למפקד צי האוויר הראשון. ב-27 באוגוסט 1944 הוא קיבל את תוספת עלי האלון לעיטור צלב האבירים, וב-16 באפריל 1945 שונה שמו של צי האוויר לפיקוד הלופטוואפה קורלנד, עליו פיקד עד סוף המלחמה.

ב-8 במאי 1945 נפל פלוגבייל בשבי הסובייטי, ונידון שם ל-25 שנות עבודה בכפייה. בעקבות מצב בריאותו הרעוע, ומהיותו חולה בסרטן שלפוחית השתן, הוא שוחרר מוקדם ב-4 בינואר 1954 מהשבי, והתגורר בגטינגן, עד למותו ב-31 במאי 1955.

==קישורים חיצוניים==
* [http://www.lexikon-der-wehrmacht.de/Personenregister/P/PflugbeilK.htm קורט פלוגבייל] באתר lexikon-der-wehrmacht 

קטגוריה:גנרלים בלופטוואפה
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:אנשי צבא גרמנים במלחמת העולם הראשונה
קטגוריה:מעוטרי עיטור בית הוהנצולרן

קטגוריה:גרמנים שנולדו ב-1890
קטגוריה:גרמנים שנפטרו ב-1955
Got 2 Luv U

Got 2 Luv U (באנגלית: חייב\ת לאהוב אותך) הוא סינגל שהוקלט על ידי הראפר הג'מייקני שון פול, ביחד עם הזמרת האמריקאית אלקסיס ג'ורדן. השיר יצא לאור ב-19 ביולי 2011, כסינגל הראשון מתוך אלבומו השישי של שון פול, Tomahawk Technique.

עם יציאתו נכנס השיר אל המקום הראשון במצעד שבאוסטרליה, הראשון במצעד שבגרמניה, והראשון במצעד שבהולנד.

== רקע וכתיבה ==
השיר נכתב על ידי שון פול, סטארגייט וראיין טדר, והוא הופק על ידי סטארגייט גם כן. השיר הוא שיר אלקטרופופ, המשלב בתוכו גם את סגנון ה-R&B, אשר מאפיין כמה שירים נוספים מתוך אלבומו של פול.

תחילה, יצא השיר כסינגל בפורמט של הורדה דיגיטלית, ולאחר מכן הופץ בגרמניה גם בתקליטור פיזי.

== וידאו קליפ ==
הווידאו קליפ המלא שיצא לשיר צולם ב-29 באוגוסט 2011, בהארד-רוק קפה שבלאס וגאס ובמועדון לילה, השוכן ממול להארד-רוק קפה. הקליפ בוים על ידי בן מור. הקליפ פורסם ב-15 בספטמבר 2011, ועלה ליוטיוב בסמוך לכך.

בקליפ ניתן לראות את שון פול ואת אלקסיס ג'ורדן מבלים במועדון הלילה, ובין לבין ניתן לראות את פול, כאשר מאחוריו ניצב קיר בשלל צבעים, עם נורות צבעוניות. לבסוף, ניתן לראות את השניים עולים על במה, ושרים את השיר.

נכון ל-20 ביולי 2018, מונה הצפיות של הקליפ עומד על כ-288 מיליון צפיות.

== רשימת השמעה ==
* הורדה דיגיטלית

# Got 2 Luv U" – 3:26"
* תקליטור - גרמניה

# Got 2 Luv U" – 3:26"
# Ready Fi Dis" (bonus track) – 2:44"

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|זהב
|15,000
|-
!אוסטרליה (ARIA)
|פלטינה
|70,000
|-
!בריטניה (BPI)
|כסף
|200,000
|-
!גרמניה (BVMI)
|פלטינה
|300,000
|-
!ספרד (PROMUSICAE)
|זהב
|20,000
|-
!שווייץ (IFPI Switzerland)
|פלטינה
|30,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|19 ביולי 2011
|הורדה דיגיטלית
| rowspan="2" |אטלנטיק
|
|-
!גרמניה
|16 בספטמבר 2011
|תקליטור
|
|}

== קישורים חיצוניים ==

==הערות שוליים==

קטגוריה:שירי 2011
קטגוריה:סינגלים מ-2011
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי ראיין טדר
קטגוריה:שירים שהופקו על ידי סטארגייט
קטגוריה:סינגלים שהגיעו למקום הראשון בשווייץ
קטגוריה:סינגלים בהוצאת אטלנטיק רקורדס